Jurgis Žilinskas

Jurgis Žilinskas (1885 m. balandžio 23 d. Januškoniuose, dab. Radviliškio raj. – 1957 m. kovo 15 d. Voterberyje, Konektikute, JAV) – Lietuvos gydytojas anatomas, antropologas, profesorius.Jurgis Žilinskas (1885-1957). Lietuvos archeologijos draugija. Nuoroda tikrinta 2024-06-21.

Įvardijamas patologinės anatomijos Lietuvoje pradininku.Žmogus, kurio biografijoje susivėlė šlovė ir pažeminimas: anatomas Jurgis Žilinskas. Lrt.lt. Nuoroda tikrinta 2024-06-21. Lietuvos universitete su kitais įkūrė Anatomijos katedrą, kuriai pats vadovavo. Taip pat su bendražygiais VDU Medicinos fakulteto rūmuose įkūrė Anatomijos muziejų, kuris veikia iki šių dienų.Jurgis Žilinskas. Visuotinė lietuvių enciklopedija. Nuoroda tikrinta 2024-06-21. Sukūrė lietuviškų anatomijos terminų, balzamavo lakūnų Dariaus ir Girėno palaikus.

 Biografija 

1912 m. baigęs Dorpato (Tartu) universitetą, J. Žilinskas dirbo chirurgu universiteto Chirurgijos klinikoje. 1914 -1916 m., Pirmojo pasaulinio karo metu, buvo mobilizuotas į armiją. 1914–1917 m. dirbo Rusijos Raudonojo Kryžiaus organizacijoje. Karo metu vadovavo Raudonojo Kryžiaus Šiaulių ruožo sanitariniam traukiniui. 1916 m. jam buvo patikėta vadovauti Minsko karo ligoninei, kur užsitarnavo karinį pulkininko laipsnį.

1918 m. grįžo į Lietuvą, dirbo gydytoju Šiauliuose. 1919–1922  m. buvo Kauno karo ligoninės chirurgas, dėstė Aukštuosiuose kursuose. 1921 m. buvo išvykęs į Vokietiją, kur tobulinosi Miuncheno anatomijos ir antropologijos institute. 

1922–1940 m. vadovavo Vytauto Didžiojo universiteto Anatomijos katedrai. Tyrė lietuvių antropologijos (kraniologijos, serologijos, somatologijos) klausimus.

1940–1944 m. buvo Vilniaus universiteto Anatomijos katedros vedėjas. 1944 m. pasitraukė į Vokietiją, 1948 m. išvyko į Jungtines Amerikos Valstijas.

 Pagrindinės publikacijos 

 Osteologijos ir syndesmologijos trumpas vadovėlis.  Vytauto Didžiojo universitetas – 1931.
 Akmens periodo žmogus Žemaitijoje ir Suvalkijoje, jo kilmė ir jojo ainiai. – K., 1931. – 36 p.
 Ką mokslas sako apie lietuvių kaukoles / J. Žl. // Jaunoji karta. – 1939, Nr. 12, p. 287-288.
 Les ancźtres Lithuaniens a l’époque préhistorique, protohistorique et historique // Vytauto Didziojo universiteto Medicinos fakulteto darbai (K.). – 1937, t. 4, kn. 1/3, p. 481-558.
 Lietuvių kaukolės dėžė. – K., 1927. – 135 p.
 Lietuvių protėviai. – K., 1937. – 143 p. – Tas pat Vilniuje, 1991 m.
 Lietuvių protėviai. – K., 1990. – 144 p. – Perspausdintas 1937 m. leidinys.
 Lietuvių rasinė kilmė // Trimitas. – 1935, Nr. 16/17, p. 294-295.
 Naruišių kaukolė (Iš Romos epochos) // Tauta ir žodis (K.). – 1928, kn. 5, p. 232-247.
 Senojo geležies periodo Lietuvos gyventojų kaukolių studija //Su  Masalskiu R., Vytauto Didžiojo universiteto Medicinos fakulteto darbai (K.). – 1937, t. 4, p. 10-197.

 Išnašos 

Kategorija:Lietuvos gydytojai
Kategorija:Lietuvos antropologai